

**MINISTRIA E DREJTËSISË**

**DREJTORIA E PËRGJITHSHME EKONOMIKE DHE SHËRBIMEVE MBËSHTETËSE**

**DREJTORIA E BUXHETIT DHE MENAXHIMIT FINANCIAR**

**SEKTORI I BUXHETIT**

Nr. \_\_\_\_\_\_Prot. Tiranë, më \_\_\_\_\_\_\_\_\_ 2021

Lënda**:** Dërgohen raportet e monitorimit për 8-mujorin e vitit 2021

**MINISTRISË SË FINANCAVE DHE EKONOMISË**

Tiranë

Në zbatim të Ligjit nr.9936, datë 26.06.2008 “Për menaxhimin e sistemit buxhetor në Republikën e Shqipërisë”, të ndryshuar, Ligjit nr.137/2020, datë 16.11.2020 “Për buxhetin e vitit 2021”, të ndryshuar, Udhëzimit plotësues nr.4, datë 15.01.2021 “Për zbatimin e Buxhetit të vitit 2021”, të ndryshuar, Udhëzimit të Ministrisë së Financave, nr. 9, datë 20.03.2018 “Për procedurat standarte të zbatimit të buxhetit”, të ndryshuar dhe Udhëzimit nr.22 datë 17.11.2016 “Për procedurat standarde të monitorimit të buxhetit në Njësitë e Qeverisjes Qendrore”, Ministria e Drejtësisë ka analizuar realizimin e fondeve buxhetore për 8-mujorin e vitit 2021, për të gjitha programet e saj në përputhje me objektivat dhe realizimin e treguesve të performancës.

Ministria e Drejtësisë monitoron fondet buxhetore për nëntë programe;

* 1. *Planifikim, Menaxhim dhe Administrim*
  2. *Ndihma Juridike Falas*
  3. *Publikime Zyrtare*
  4. *Mjekësia Ligjore*
  5. *Sistemi i Burgjeve*
  6. *Shërbimi i Përmbarimit Gjyqësor*
  7. *Shërbimet për Çështjet e Birësimeve*
  8. *Shërbimi i Kthimit dhe Kompensimit të Pronave*
  9. *Shërbimi i Provës*

Realizimi i fondeve buxhetore për 8-mujorin e vitit 2021, sipas programeve të Ministrisë së Drejtësisë në formë tabelare, paraqitet si më poshtë:

*në mijë lekë*



Realizimi i fondeve buxhetore për Ministrinë e Drejtësisë

*në mijë lekë*

*në mijë lekë*



Paraqitja grafike e realizimi të buxhetit sipas zërave kryesorë të shpenzimeve

*në mijë lekë*

Në total për Ministrinë e Drejtësisë, për 8-mujorin e vitit 2021, fondet janë realizuar **74%.**

Sipas, zërave, fondet buxhetore u realizuan;

* Shpenzimet e personelit në masën 92%
* Shpenzimet operative në masën 76%
* Shpenzimet kapitale në masën 36 %
* Financimi i huaj në masën 100 %
* Fondi për kompensimin e ish-pronarëve është realizuar 36%

Siç shihet edhe në grafikun e mësipërm, ecuria e realizimit të shpenzimeve është në nivele të mira gjë që tregon se të gjitha institucionet e Ministrisë së Drejtësisë, kanë punuar për të përmbushur objektivat, për të realizuar produktet e përfituara të cilat kanë qënë të parashikuara në programet e tyre, duke përdorur me efiçencë dhe efektivitet fondet buxhetore të akorduara për çdo zë shpenzimesh.

**Shpenzimet e personelit** janë realizuar në masën rreth **92 %**. Realizimi për çdo institucion në veçanti është pasqyruar në analizat e mëposhtme.

**Shpenzimet operative** janë realizuar në masën **73%**. Ky realizim vjen si rezultat i procedurave të prokurimit të cilat kanë nisur por nuk janë finalizuar akoma. Në Sistemin e Burgjeve nuk është likuiduar ende blerja e ushqimeve dhe karburantit. Në Institutin e Mjekësisë Ligjore janë në proces prokurimi blerja e reagentëve. Shpenzimet e mirëmbajtjes janë në proces prokurimi për të gjithë programet, të cilat do të realizohen në periudhën në vijim.

**Shpenzimet kapitale**, me financim të brendshëm të miratuara me ligjin nr.137, datë 16.12.2020 “Për buxhetin e vitit 2021” janë planifikuar ***543,900,000 lekë***, të cilat janë realizuar në masën **36 %** kundrejt planit të periudhës. Blerjet e pajisjeve elektronike, janë në proces prokurimi nga Agjencia Kombëtare e Shoqërisë së Informacionit. Nga Drejtoria e Përgjithshme e Burgjeve janë lidhur kontrata që janë në proces dhe do të realizohen brenda vitit 2021.

Fondet e miratuara me ligjin nr.137, datë 16.12.2020 “Për buxhetin e vitit 2021” për Ministrinë e Drejtësisë janë ***9,208,700,000 lekë***. Me shkresën nr.1381/1, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë prej **10,000,000 lekë.** Me shkresën nr.2847/1, datë 22.02.2021 është shtuar fondi prej **311,802 lekë** për pagesën pas ndërprerjes së funksionit për ish Drejtorin e Kabinetit të Ministrit. Me Aktin Normativ nr.26, datë 22.06.2021 “Për disa ndryshime dhe shtesa në ligjin nr.137, datë 16.12.2020 “Për buxhetin e vitit 2021” të ndryshuar”, janë pakësuar **29,000,000 lekë** në zërin shpenzime personeli. Buxheti vjetor i rishikuar për vitin 2021 për Ministrinë e Drejtësisë, është ***9,190,011,802 lekë***

**Financimi i huaj**

Shpenzimet kapitale me financim të huaj, për vitin 2021, janë planifikuar ***110,000,000 lekë*** dhe janë realizuar **100%** gjatë 4-mujorit të parë të vitit 2021.

Monitorimi i Shpenzimeve dhe Produkteve sipas programeve

1. Programi “Planifikim, Menaxhim dhe Administrim”

Brenda këtij programi, planifikohen dhe monitorohen fondet buxhetore për 4 (katër) institucione;

1. *Aparatin e Ministrisë*
2. *Agjencinë Kombëtare të Falimentimit*
3. *Arkivën Shtetërore të Sistemit Gjyqësor*
4. *Qendra e Parandalimit të Krimeve të të Miturve dhe të Rinjve*

Shpenzimeve korrente dhe kapitale për këtë program, krahasuar me planin e 8-mujorit të vitit 2021, janë realizuar rreth **92%**.

Më poshtë paraqesim realizimin sipas zërave kryesorë të shpenzimeve:

* + Shpenzimet e personelit 89 %
  + Shpenzimet e tjera operative 90 %
  + Shpenzimet kapitale të brendshme 90 %
  + Financimi i Huaj 100 %

**Realizimi i Fondeve të Programit**

*në mijë lekë*

Buxheti fillestar i akorduar, me Ligjin nr.137, datë 16.12.2020 “Për buxhetin e vitit 2021”, për programin Planifikim, Menaxhim dhe Administrim, ka qënë ***573,800,000 lekë***, me shkresën nr.1381/1, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë prej ***1,900,000 lekësh***, Me shkresën nr.2847/1, datë 22.02.2021 është shtuar fondi prej **311,802 lekë** për pagesën pas ndërprerjes së funksionit për ish Drejtorin e Kabinetit të Ministrit. Me Aktin Normativ nr.26, datë 22.06.2021 “Për disa ndryshime dhe shtesa në ligjin nr.137, datë 16.12.2020 ‘Për buxhetin e vitit 2021’ të ndryshuar”, janë pakësuar ***5,300,000 lekë*** në zërin shpenzime personeli si më poshtë:

1. Qendra për Parandalimin e Krimeve të të Miturve dhe të Rinjve janë pakësuar 3,500,000 lekë
2. Agjencia Kombëtare e Falimentimit janë pakësuar 800,000 lekë
3. Për Arkivën Shtetërore të Sistemit Gjyqësor janë pakësuar 1,000,000 lekë

Buxheti i rishikuar për programin “Planifikim, Menaxhim dhe Administrim” është **576,011,802 lekë.**

**Shpenzimet e personelit** janë realizuar nëmasën **87%**, pasi për këtë program për 8-mujorin e parë të vitit 2021, janë gjithsej **29 vende vakant** në institucionet si më poshtë:

1. Aparati i Ministrisë 23 vende vakante
2. Agjencia Kombëtare e Falimentimit 3 vende vakante
3. Qendra për Parandalimin e Krimeve të të Miturve dhe të Rinjve 3 vende vakante

**Shpenzimet operative** nga rreth 84.9 milion lekë të planifikuarar janë realizuar 76.8 milion lekë për periudhën 8-mujore ose rreth **90%.**

Për sa i përket shpenzime për mallra e shpenzime, janë realizuar 64% përkthimet zyrtare dhe janë lidhur kontratat për mirëmbajtje të sistemeve elektronike, mirëmbajtje mjete transporti, kancelari, karburant dhe vaj dhe kontrat për blerje tonera që do realizohen deri në fund të vitit 2020.

Në shpenzimet operative janë planifikuar edhe transfertat korrente me jashtë vendit të cilat janë realizuar rreth **97%**, nga **29,000,000 lekë** të planifikuara për 8-mujorin e parë të vitit 2021 janë realizuar **28,165,688 lekë** kuota pjesmarrje në Organizatat e Huaja që lidhen me fushën e veprimtarisë së Ministrisë së Drejtësisë.

Për 8-mujorin e vitit 2021 në programin **“Planifikim, Menaxhim dhe Administrim”**, në funksion të veprimtarisë kryesore dhe përmbushjen e objektivave të përcaktuara, janë parashikuar të realizohen **6** produkte për shpenzimet korrente.

Produket sipas institucioneve janë analizuar si më poshtë:

**Aparati i Ministrisë,** ka si objektiv hartimin e legjislacionit dhe përgatitjen e projektakteve në fushën e përgjegjësisë shtetërore të Ministrisë së Drejtësisë dhe dhënien e mendimit të specializuar për aktet ligjore dhe nënligjore të ardhura nga Ministritë e Linjës, monitorimin e profesioneve të lira dhe përkthimet zyrtare në fushën penale e civile.

* Produkti i parë është **“Projektligje dhe projektvendime të hartuara dhe të vlerësusara”** për të cilin janë planifikuar **896** dhe realizuar **896 akte ligjore dhe nënligjore.** Projektaktet për vlerësim vijnë në Ministrinë e Drejtësisë nga ministritë e linjave dhe institucione të tjera. Të gjitha aktet e ardhura për vlerësim janë vlerësuar nga specialistët e Drejtorisë së Vlerësimit të Legjislacionit.
* Produkti i dytë **“Profesione të lira të monitoruara”**, vlerësohet nëpërmjet inspektimeve që kryhen nga Drejtoria e Derregullimit, Lejeve, Licensave dhe Monitorimit. Për këtë produkt janë realizuar **17 inspektime** nga **13** të planifikuar, kjo rritje e numrit të inspektimeve gjatë periudhës 8-mujore vjen si rezultat i shtimit të ankesave të paraqitura pranë Ministrisë së Drejtësisë. Inspektimet nga kjo drejtori kryhen në bazë planifikimi por edhe në bazë të ankesave te paraqitura.

* Produkti i tretë është **“Përkthime zyrtare të kryera në fushën penale dhe civile**” nga **17,179 faqe** të planifikuara për tu përkthyer janë realizuar **16,632 faqe**. Sektori i perkthimeve bën kontrollin e karakterereve dhe faqeve kompjuterike dhe verikon përputhshmërinë me faturën tatimore e cila paraqitet në sektorin e financës për tu likuiduar. Nga sektori i përkthimeve në Ministrinë e Drejtësisë koordinohet puna që mos të sjellin vonesa për likuidimin e përkthyesve të jashtëm të liçensuar.

**Qendra për Parandalimin e Krimeve të të Miturve dhe të Rinjve**

Produkti **“Të mitur të trajtuar”,** ende nuk është realizuar pasi Qendra e Parandalimit të Krimeve të të Miturve dhe të Rinjve në muajin Prill ka filluar funksionimin e saj si institucion. Gjatë kësaj periudhe Qendra ka bërë kërkime lidhur me modelet e programeve rehabilituese, riintegruese dhe parandaluese për të miturit dhe të rinjtë në vendet e tjera, me qëllim ofrimin e një qasje multidisiplinare në rehabilitimin dhe rishoqërizimin e të miturve në komunitet. Janë zhvilluar takime me institucionet me të cilat do të bashkëpunojë Qendra, si dhe me organizata që në fokus të veprimtarisë së tyre të punës kanë mbrojtjen e të drejtave të fëmijëve, për të asistuar dhe mbështetur të miturit që do të rehabilitohen në vazhdimësi.

**Arkivi Shtetëror për Sistemin Gjyqësor**

Ky institucion, ka si objektiv pranimin për administrim dhe ruajtjen e përhershme të dokumentave me rëndësi historike dhe kombëtare të gjykatave të shkallës së parë dhe të dytë. Buxheti i alokuar për shpenzime për mallra dhe shërbime është **2,000,000 lekë** dhe është realizuar në vlerën **1,458,644** ose rreth **73%**. Produkti i këtij institucioni është “Përthithja e fondeve arkivore të gjykatave”, nga **30,670 dosje** që janë të planifikuara janë përthithur **23,624** **dosje** (të dërguara nga gjykatat dhe prokuroria) dhe janë përpunuar **21,115 dosje**, gjatë periudhës Janar-Gusht 2021.

Për **“Shpenzimet kapitale”** janë planifikuar **5,017,000 lekë,** për 3 projektet si më poshtë:

1. Për projektin **“Rikonstruksion i godinës së Arkivës Gjyqësore”**, është lidhur kontrata dhe ka nisur zbatimi në vitin 2020, në muajt në vijim pritet situacioni përfundimtar për punimet e kryera.
2. Për projektin **“Mobilim të Arkivës Gjyqësore”**, janë evidentuar nevojat për blerjen e pajisje dhe orendi për zyra, do nisin procedurat e prokurimit së shpejti.
3. Për projektin **“Pajisje elektronike”**, është bërë identifikimi i nevojave dhe do nisin procedurat e prokurimit të pajisjeve brenda vitit.

**Agjensia e Mbikqyrjes së Falimentimit**

Agjencia e Mbikqyrjes së Falimentimit ka planifikuar 13 subjekte për periudhën 8-mujore për produktin mbikqyrja e administratorëve të falimentimit te cilët janë realizuar plotësisht si dhe janë rinovuar 3 licenca për Administratorë të Falimentimit.

Shpenzimet kapitale do të realizohen sipas nevojave gjatë vitit 2021.

***Për*** ***Aparatin e Ministrisë***, në shpenzimet kapitale janë planifikuar **8 *projekte***. Ecuria e realizimit të tyre jepet më poshtë:

1. Projekti **“Pajisje elektronike”,** është dërguar shkresë pranë Agjencisë Kombëtare të Shoqërisë së Informacionit për të kryer procedurat e prokurimit.
2. Projekti **“Pajisje zyre”,** janë finalizuar disa procedura dhe procedurat për blerje të pajisjeve të tjera do të kyhen periodikisht gjatë vitit sipas nevojave.
3. **TVSH-Misioni Euralius,** është bërë likuidimi sipas faturave të paraqitura pranë Sektorit të Financës.
4. Projekti “**Studime Projektime”,** është marrë në dorëzim hartimi i projektit për “Ngritjen dhe Ndërtimin e Institucionit për Edukim dhe Rehabilitim të të Miturve”, dhe është bërë likuidimi i kontratës.
5. Për projektin **“Rehabilitimin emergjent i godinës së Ministrisë së Drejtësisë për shkak të tërmetit të 26.11.2019”.** Situacioni përfundimtar është likuiduar plotësisht dhe pjesërisht mbikqyrja e punimeve. Kolaudimi dhe pjesa e mbetur e mbikqyrjes së punimeve do të likuidohet në ditët në vijim.
6. Për projektin e “**Sistemi i qëndërzuar i marrëdhënieve juridiksionale me jashtë dhe brenda vendit për të dhënat kriminale**”, është bërë implementimi i sistemit dhe është likuiduar.
7. Për projektin **“Furnizim vendosje çilleri**”, Kanë nisur procedurat e prokurimit. Komisioni i Vlerësimit të Ofertave është në proces vlerësimi të ofertave të dërguara nga operatorët ekonomikë.
8. Për projektin “**Rikonstruksion i Instucionit për Edukim dhe Rehabilitim të të Miturve”,** ka përfunduar hartimi i projektit.

1. **Programi “Ndihma Juridike”**

Programi synon dhënien e ndihmës juridike falas, për personat që plotësojnë kushtet për këshillim ligjor dhe përfaqësim në çështje gjyqësore, në zbatim të ligjit për Nihmën Juridike Falas. Buxheti fillestar i akorduar në zbatim të Ligjit Nr.137, datë 16.12.2020 “Për buxhetin e vitit 2021”, për Ndihmën Juridike është **75,000,000 lekë,** me shkresën nr.1381/1, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë prej **200,000 lekësh**. Plani i rishikuar për këtë program është **75,200,000 lekë.**

Realizimi i shpenzimeve për 8-mujorin e vitit 2021 për këtë program, krahasuar me planin e periudhës, është në **masën 37,4 %,** ose sipas zërave kryesorë:

* Shpenzime personeli 72 %
* Shpenzime operative 19%
* Shpenzime kapitale 44%

**Realizimi i Fondeve të Programit**

*në mijë lekë*

Shpenzimet e personelit janë realizuar 11,976,322 lekë nga 16,668,000 të planifikuara, rreth 72%, pasi aktualisht ky institucion ka 8 vende vakante. Shpenzimet operative janë realizuar 6,192,864 lekë nga 32,200,000 lekë, në masën 19%. Në realizimin e shpenzimeve operative ka ndikuar mosrealizimi i fondit të OJF në vlerën 5,333,334 lekë, përqindja e realizimit të buxhetit e ulët lidhet me faktin se likujdimi i çështjeve të ardhura për trajtim varet nga kohëzgjatja e proceseve gjyqësore. Likujdimi i avokatëve ofrues të ndihmës juridike dytësore bëhet në momentin që vendimet gjyqësore marrin formë të prerë.

Gjithashtu procedurat e prokurimit me shpenzime operative nuk janë mbyllur dhe do të realizohen deri në fund të vitit.

Ndihma juridike për vitin 2021 ka planifikuar 2 produkte:

* Produkti i parë është dhënia e ndihmës Juridike Parësore dhe Dytësore nga 1,553 raste të planifikuara janë realizuar 527 raste, ose 34%.
* Produkti i dytë është dhënia e ndihmës juridike për gratë nga 667 raste të planifikuara janë realizuar 559 raste. Në terma të sasisë produkti është realizuar në masën 84%.

Të dy produktet nuk janë realizuar plotësisht pasi një vendim gjyqësor për dhënie ndihme juridike zgjat në kohë dhe likujdimi i avokatëve bëhet në momentin që vendimi merr formë të prerë.

Për këtë drejtori, shpenzime kapitale janë realizuar 875,880 lekë nga 2,000,000 lekë, rreth 44 % dhe janë planifikuar 2 projekte si më poshtë.

1. **Blerje pajisje zyre** në vlerën 400,000 lekë, janë realizauar në vlerën 317,880 lekë dhe janë blerë 30 pajisje.
2. **Blerje pajisje elektronike** në vlerën 600,000 lekë, realizimi është 558,000 lekëjanë blerë 24 pajisje elektronike.
3. **Blerje kamera kontrolli dhe siguri** në vlerën 1,000,000. Ky projekt është në proces prokurimi.

**3. Programi “Publikime Zyrtare”**

Realizimi i shpenzimeve për 8-mujorin e vitit 2021 për këtë program, krahasuar me planin e periudhës, është në **masën 56 %,** ose sipas zërave kryesorë:

* + Shpenzimet e personelit 93%
  + Shpenzimet e tjera operative 35%
  + Shpenzimet kapitale 0%

**Realizimi i Fondeve të Programit**

*në mijë lekë*

Buxheti fillestar i akorduar në zbatim të Ligjit Nr.137, datë 16.12.2020 “Për buxhetin e vitit 2021”, për Publikimet Zyrtare është **66,000,000 lekë**, me shkresën nr.1381/15, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë prej **200,000 lekë.** Plani i rishikuar për këtë program është **66,200,000 lekë.**

Realizimi i shpenzimeve të programit është optimal, shpenzimet e personelit janë realizuar rreth **93%**.

Shpenzimet për mallra dhe shërbime janë realizuar 35%, si rezultat i realizimit të shtypjes së një numri më të vogël fletoresh zyrtare dhe buletinit të njoftimeve zyrtare. Për rrjedhojë janë lidhur minikontrata, brenda marrëveshjeve kuadër, me vlerë më të vogël për lëndë të parë dhe materiale ndihmëse për shtypshkronjën në përputhje me volumet e punës.

Shpenzimet kapitale për projektin “**Blerje pajisje elektronike (printer digital me ngjyra)**”, nuk janë realizuar akoma. Për këtë projekt i është dërguar shkresë nr.592 datë 14.04.2021 Agjencisë Kombëtare të Shoqërisë së Informacionit për kryerjen e procedures së prokurimit.

Për 8-mujorin e vitit 2021 janë parashikuar 4 produkte:

**“Botimi i akteve në fletoren zyrtare brenda afateve ligjore”,** nga 153 akte të planifikuara për tu botuar janë realizuar 134 botime. Numri i akteve të ardhura për botim ka qenë më i vogël se planifikimi numri i fletoreve të botuara, janë realizuar të gjitha në kohë dhe brenda afatave ligjore.

“**Botimi i kodeve dhe përmbledhëseve të legjislacionit të përditësuara, në kohë reale”,** është planifikuar 5 titull botimesh, është realizuar 5.

**“Botimi i akteve në buletinin e njoftimeve zyrtare brenda afateve ligjore”,** janë planifikuar 32 dhe realizuar 22. Ky produkt është realizuar 69 %, pasi numri i paraqitur pranë Qendrës së Botimeve Zyrtare ka qënë më i vogël se sa parashikimi.

“**Botimi elektronik i fletores zyrtare, Buletinit të njoftimeve zyrtare, kodeve dhe përmbledhëseve të legjislacionit**”, nga 192 buletine të planifikuara janë botuar 157 buletine. Numri i akteve të ardhura për botim ka qënë më i vogël se sa parashikimi.

1. **Programi “Mjekësia Ligjore”**

Realizimi i shpenzimeve për 8-mujorin e vitit 2021 për këtë program, krahasuar me planin e periudhës, është në **masën 71 %,** ose sipas zërave kryesorë:

* + Shpenzimet e personelit 92 %
  + Shpenzimet e tjera operative 52 %
  + Shpenzimet kapitale 95 %

**Realizimi i Fondeve të Programit**

*në mijë lekë*

Buxheti fillestar i akorduar në zbatim të Ligjit Nr.137, datë 16.12.2020 “Për buxhetin e vitit 2021”, për Institutin e Mjekësisë Ligjore është **81,000,000 lekë**, me shkresën nr.1381/15, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë **200,000 lekë**. Buxheti i rishikuar për këtë program është **81,200,000** lekë.

Realizimi i shpenzimeve të personelit është rreth **92%**, për shkak të 3 vende vakante Shpenzimet operative janë realizuar **52%**, në këtë zë kryhet çdo vit procedura e prokurimit për blerje reagentësh, është lidhur kontrata dhe do të realizohet gjatë vitit 2021. Gjithashtu janë lidhur kontratat për mirëmbajtje pajisje kompjuterike, mirëmbajtje website dhe Sistemi i menaxhimit të akteve, dezinfektim dhe deratizim, të cilat do të likuidohen deri në fund të vitit 2021.

Për vitin 2021 ky institucion për të realizuar objektivat dhe për të përmbushur qëllimin e tij ka planifikuar produktin e akteve të ekspertimit. Janë kryer 10,700 akte ekspertimi nga 10,667 të planifikuara për 8-mujorin e vitit 2021.

Shpenzimet kapitale janë realizuar 100%, është parashikuar projekti “Blerje pajisje autopsie dhe laboratorike”, i cili është realizuar plotësisht. Janë blerë 8 pajisje autopsie. Fondet e lira të mbetura do të rialokohen në blerje pajisje elektronike.

1. **Programi “Sistemi i Burgjeve”**

Realizimi i shpenzimeve për 8-mujorin e vitit 2021 është 84%, ose sipas zërave kryesorë:

* + Shpenzimet e personelit 93%
  + Shpenzimet e tjera operative 78%
  + Shpenzimet kapitale 25%

**Realizimi i Fondeve të Programit**

*në mijë lekë*

Buxheti fillestar i akorduar në zbatim të Ligjit nr.137, datë 16.12.2020 “Për buxhetin e vitit 2021”, për Sistemin e Burgjeve ishte 5,818,900,000 lekë, me shkresën nr.1381/15, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë 6,500,000 lekë. Buxheti i rishikuar për këtë program është 5,825,400,000 lekë.

Realizimi i fondeve për shpenzime personeli është **2,802,298,000** **lekë** nga **3,002,708,000 lekë,** ose në masën **93%**. Për periudhën raportuese janë mesatarisht 322 vende vakante. Vlen të theksohet se me strukturë të plotësuar fondet për shpenzime përsoneli nuk janë të mjaftueshme për të përballuar Sistemin e Burgjeve. Shpenzimet operative janë realizuar rreth **779,584,000 lekë** nga **1,003,568,000** lekë të parashikuara për 8-mujorin e vitit 2021, rreth **78%**. Shpenzimet për mallra e sherbime janë realizuar 80 %. Gjatë 4-mujorit të fundit të vitit 2021 do të realizohen kontratat e lidhura për furnizimet me ushqime për të denuarit, blerje gaz, mirëmbajtje automjete dhe karburant.

Për këtë program janë parashikuar 8 produkte për shpenzimet korrente si më poshtë:

1. Administrata Funksionale
2. Te dënuar burra të trajtuar në I.E.V.P
3. Të dënuar femra të trajtuara në I.E.V.P
4. Të dënuar të mitur të trajtuar në I.E.V.P
5. Të dënuar të trajtuar me shërbim shëndetësor
6. Të burgosur të integruar burra
7. Të burgosur të integruar femra
8. Të burgosur të integruar të mitur

Realizimi i këtyre produkteve ndikon drejtëpërsëdrejti në përmirësimin e kushteve në sistemin penitenciar.

Administrata funksionale është realizuar plotësisht sa plani për 8-mujorin e parë të vitit 2021.

Produkti i dytë është planifikuar të trajtohen 4,625 të burgosur burra dhe janë trajtuar 4,625. Ky produkt rezulton me rritje si rezultat e hyrje-daljeve nga burgjet në 4-mujorin e dytë të vitit.

Të dënuar femra të trajtuara janë planifikuar dhe realizuar 60.

Për sa i përket të dënuarëve të mitur, 23 të planifikuar janë trajtuar plotësisht.

Për vitin 2021, numri i të dënuarve të trajtuar me shërbim shëndetësor është 344 raste.

Për produktet të dënuar burra, të dënuar femra dhe të dënuar të mitur të integruar nuk ka patur përgjigje nga Institucionet përkatëse që merren me integrimin e të burgosurve.

Për sa i përket shpenzimeve kapitale ato janë realizuar rreth **22%** krahasuar me planin e periudhës, nga **345,500,000 lekë** të parashikuara, janë realizuar rreth **86,694,000 lekë**.

Më poshtë po listojmë të gjitha projektet e planifikuara për 8-mujorin e vitit 2021, për Sistemin e Burgjeve, realizimi i të cilave, do të kontribuojë ndjeshëm në realizimin e objektivave të parashikuara në funksion të reformës në sistemin penitenciar.

1. **“Blerje automjete për sistemin e burgjeve**”, vlera **35,000,000 lekë,** në këtë zë përfshihen blerja e 4 autoburgje dhe 1 autoambulancë. Për 4 autoburgje është lidhur kontrata në vlerën 26,300,000 lekë dhe pritet dorëzimi i tyre për të bërë likuidimin e shumës, ndërsa për autoambulancën nuk është mbyllur procedura e prokurimit nga Agjencia e Blerjeve të Përqendruara.
2. **“Blerje pajisje të ndryshme për Sistemin e Burgjeve”** janë planifikuar **36,367,000 lekë.** Ky projekt është i ndarë sipas nënprojekteve të mëposhtme:
3. Blerje pajisje për Kontrollin dhe Monitorimin Elektronik (KME), për të cilat është lidhur kontrata në vlerën 18,656,000 lekë jemi në pritje të dorëzimit të mallit.
4. Blerje pajisje shëndetësie është bërë dorëzimi i pajisjeve dhe është likuiduar kontrata në vlerën 5,974,800 lekë.
5. Blerje pajisje logjistike janë në proces prokurimi nga Drejtoria e Përgjithshme e Burgjeve me fond limit 9,681,000 lekë.
6. **“Rikonstruksion i godinës së vuajtjes së dënimit në I.E.V.P Lezhë, godina 4 dhe 5”,** janë planifikuar **56,433,000 lekë.** Ky projekt është i ndarë sipas nënprojekteve të mëposhtme:
7. Rikonstruksioni i godinave në I.E.V.P Lezhë është lidhur kontrata në vlerën 15,300,000 lekë dhe kanë nisur punimet.
8. Mobilimin e godinave të rikonstruktuara është lidhur kontrata në vlerën 9,800,000 lekë.
9. Blerje pajisje logjistike janë në proces prokurimi nga Drejtoria e Përgjithshme e Burgjeve me fond limit rreth 14,912,000 lekë.
10. **“Sisteme sigurie pajisje për Kontrollin dhe Monitorimin Elektronik”,** në vlerën **22,000,000 lekë,** është është lidhur kontrata dhe jemi në proces të marrjes në dorëzim të pajisjeve.
11. “**Pajisje të ndryshme për funksionimin normal të Shërbimit të Kontrollit të Brendshëm të Burgjeve**” në vleren **4,500,000 lekë,** është duke u përgatitur kërkesa për të nisur procedura nga Agjencia e Blerjeve të Përqëndruara.
12. **“Studime Projektime”,** në vlerën **3,348,000 lekë**. Është realizuar 100% fondi për Hartimin e projektit për rikonstruksionin e godinave në Pojskë.
13. **“Rikonstruksion i godinave Pojskë, Pogradec për të dënuarit e moshës së tretë (rikonstruksion, supervizion dhe kolaudim)**”, në vlerën **232,652,000** **lekë.** Kanë filluar punimet për rikonstruksionin e godinave, janë kryer 40 % të punimeve dhe është likuiduar vlera prej 77,371,000 lekë.
14. **“Sistem ngrohje ftohje në I.E.V.P”** në vlerën **10,600,000 lekë.** Përkëtë projekt janë dërguar kërkesat në Agjencinë e Blerjeve të Përqëndruara.
15. **Programi “Shërbimi i Përmbarimit Gjyqësor”**

Shpenzimet buxhetore për 8-mujorin e vitit 2021, krahasuar me buxhetin për periudhën raportuese në total janë realizuar në **masën 71%.** Realizimi sipas zërave kryesorë, rezulton si më poshtë:

* + Shpenzimet e personelit 84 %
  + Shpenzimet e tjera operative 50 %
  + Shpenzimet kapitale 0

**Realizimi i Fondeve të Programit**

*në mijë lekë*

Buxheti fillestar i akorduar në zbatim të Ligjit Nr.137, datë 16.12.2020 “Për buxhetin e vitit 2021”, për Institutin e Mjekësisë Ligjore është **173,000,000 lekë**, me shkresën nr.1381/15, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë **500,000 lekë**. Me Aktin Normativ nr.26, datë 22.06.2021 “Për disa ndryshime dhe shtesa në ligjin nr.137, datë 16.12.2020 ‘Për buxhetin e vitit 2021’ të ndryshuar”, janë pakësuar **7,400,000** lekë shpenzime personeli. Buxheti i rishikuar për këtë program është **166,100,000** lekë.

Realizimi i shpenzimeve të personelit në masën **84 %**, në Shërbimin e Përmbarimit Gjyqësor, vjen për shkak të 9 vendeve vakante. Realizimi i shpenzimeve operative në masën **50%. S**hpenzimeve për mallra dhe shërbime janë realizuar 51% , pasi nuk janë realizuar fondet për blerje kancelarie, materiale për pajisje zyre (tonera), shpenzime për blerje karburanti, prokurime që kryhen nga Organi Qendror Blerës, të cilat që do të kryhen deri në fund të vitit 2021.

Shërbimi i Përmbarimit Gjyqësor për vitin 2021 ka parashikuar të realizojë 4 produkte;

Produkti ***“Tituj Ekzekutivë që kanë marrë zgjidhje ligjore”*** është realizuar **rreth 68%,** ose nga **8,761** tituj ekzekutive të parashikuar, janë ekzekutuar **5,694.**

Produkti ***“Urdhëra mbrojtje të regjistruar”*** është realizuar **rreth 170%,** ose nga **240** urdhëra mbrojtje të parashikuar, janë realizuar **405**, kjo për shkak të shtimit të rasteve të cilët përfitojnë urdhër mbrojtje nga Shërbimi Përmbarimor Gjyqësor, ndërsa për pensionet ushqimore 8,750 raste janë realizuar 8,649.

Produkti ***“Aministratë Funksionale”*** është realizuar sipas parashikimit.

Për 8-mujorin e vitit 2021, fondet buxhetore për shpenzimet kapitale nuk janë realizuar. Për projektin **“Blerje pajisje elektronike”,** është dërguar kërkesa te Agjencia Kombëtare e Shoqërisë së Informacionit për kryerjen e procedurave të Prokurimit.

1. **Programi “Shërbimi për Çështjet e Birësimeve”**

Shpenzimet buxhetore për 8-mujorin e vitit 2021, krahasuar me buxhetin e alokuar për periudhën raportuese në total janë realizuar në **masën 57%.** Realizimi sipas zërave kryesorë, rezulton si më poshtë:

* + Shpenzimet e personelit 67 %
  + Shpenzimet e tjera operative 40 %
  + Shpenzime kapitale 59 %

**Realizimi i Fondeve të Programit**

*në mijë lekë*

Buxheti fillestar i akorduar në zbatim të Ligjit Nr.137, datë 16.12.2020 “Për buxhetin e vitit 2021”, për Institutin e Mjekësisë Ligjore është **15,200,000 lekë**, me shkresën nr.1381/15, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë **100,000 lekë**. Buxheti i rishikuar për këtë program është **15,300,000** lekë.

Realizimi i shpenzimeve të personelit në masën 6**7** %, në Shërbimin për Çështjet e Birësimeve, vjen për shkak të dy vendeve vakante. Realizimi i shpenzimeve operative në masën 40%, vjen për shkak të realizimit të pjesshëm të procedurave të prokurimit të parashikuara gjatë 8-mujorit të vitit 2021. Nga ana tjetër, edhe fondet e parashikuara për shërbime nga të tretët, si dhe për zërin honorare për anëtarët e Këshillit Drejtues të KSHB nuk janë realizuar në masë të plotë gjatë periudhës raportuese.

Shërbimi për Çështjet e Birësimeve për vitin 2021 ka parashikuar produktin ***“Kërkesa për birësim të shqyrtuara”*** nga **20** kërkesatë parashikuara, janë realizuar 8kërkesa për birësim. Numri i birësimeve të realizuara është më i ulët se parashikimi për shkak të uljes së numrit të fëmijëve të deklaruar të braktisur me vendim gjykate.

Për shpenzimet kapitale janë planifikuar 2 projekte si më poshtë:

1. “Pajisje zyre”, janë planifikuar 80,000 lekë dhe janë evidentuar nevojat dhe do të kryhet prokurimi i tyre gjatë vitit.
2. “Pajisje elektronike”, janë planifikuar 120,000 lekë dhe janë realizuar plotësisht, janë blerë 1 pajisje.
3. Programi “Shërbimi i Kthimit dhe Kompensimit të Pronave”

Shpenzimet buxhetore për 8-mujorin e vitit 2021, krahasuar me buxhetin e alokuar për periudhën raportuese në total janë realizuar në **masën 64%.** Realizimi sipas zërave kryesorë, rezulton si më poshtë:

* + Shpenzimet e personelit 75%
  + Shpenzimet e tjera operative 35%
  + Shpenzime kapitale 0%

**Realizimi i Fondeve të Programit**

*në mijë lekë*

Fondet e miratuara me ligjin nr.137, datë 16.12.2020 “Për buxhetin e vitit 2021” për Shërbimin e kthimit dhe Kompensimit të Pronave është 2,250,000,000 lekë, me shkresën nr.1381/15, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë **200,000 lekë**. Me Aktin Normativ nr.26, datë 22.06.2021 “Për disa ndryshime dhe shtesa në ligjin nr.137, datë 16.12.2020 ‘Për buxhetin e vitit 2021’ të ndryshuar”, janë pakësuar 6,000,000 lekë shpenzime personeli. Buxheti i rishikuar për këtë program është **2,244,200,000** lekë.

Realizimi i shpenzimeve të personelit në masën **75%**, pasi në Shërbimin për Kthimin dhe Kompesimin e Pronave ka 20 vendeve vakante. Realizimi i shpenzimeve operative në masën **35%,** vjen për shkak të disa kontratave të lidhura, si sigurimi i rojeve, mirëmbajtje të pajisjeve të zyrave dhe të ndërtesës, dezinfektimi i ambjenteve dhe është për duke u lidhur kontrata për blerje tonerash, kancelari dhe leter të cilat do të realizohen gjatë vitit 2021.

Shërbimi për Kthimin dhe Kompesimin e Pronave për vitin 2021 ka parashikuar të realizojë 4 produkte;

Produkti *“Përfitues nga fondi fizik dhe financiar të kompensuar”* është realizuar 100%, nga 216 subjekte të parashikuar për kompesim, janë kompesuar 216 me vlerë 685,280,011 lekë, dhe është përdorur fondi gjendje në llogarinë e fondit special të kompensimit. Për periudhën 8-mujore, janë përditësuar 11 vendime që kanë njohur të drejtën e kompesimit dhe janë regjistruar 75 aplikime të reja. Për periudhën raportuese janë trajtuar dhe rastet për kompensim në rastëe të vecanta, është lëvruar fondi për 209 subjekte të trajtuar me këstin e radhës, për 6 subjekte të trajtuar me këstin e parë, si dhe 1 subjekt për plotësim vendimi.

Procesi i ekzekutimeve për vendimeve përfundimtare që kanë njohur të drejtën e kompensimit aktualisht është i bllokuar për shkak se në datën 04.02.2021, Gjykata Kushtetuese mori në shqyrtim kërkesën e Shoqatës “Pronësi me drejtësi”, në lidhje me Kushtetutshmërinë e Ligjit 133/2015, neni 6, pika 1, shkronja “b” dhe neni 7, Pika 2, shkronjat “a” dhe “b” dhe VKM 223/2016, të ndryshuar.

Produkti ***“Vendimet e ankimuara në Gjykatë”*** është realizuar rreth 100%, nga **293 çështje** të regjistruara, janë mbyllur në gjykatë **534** dhejanë administruar 332 padi të reja.

Produkti ***“Blerje pajisje elektronike”*** për 8-mujorin e vitit 2021, nuk është realizuar. Procedura e prokurimit po kryhet nga Agjencia Kombëtare e Shoqërisë së Informacionit.

Produkti ***“Shpërndarja e fondit të Aluiznit”*** është realizuar **100%,** janë kompensuar **836** subjekte në vlerën 983,486,260 lekë duke përdorur fondin e mbartur në Bankën e Shqipërisë, si dhe të ardhurat e krijuara gjatë periudhës raportuese. Për 8-mujorin e vitit 2021, janë regjistruar **756** aplikime të reja.

1. **Programi “Shërbimi i Provës”**

Shpenzimet buxhetore për 8-mujorin e vitit 2021, krahasuar me buxhetin e alokuar për periudhën në total janë realizuar në **masën 76%.** Realizimi sipas zërave kryesorë, rezulton si më poshtë:

* + Shpenzimet e personelit 81 %
  + Shpenzimet e tjera operative 57 %
  + Shpenzime kapitale 1,4 %

**Realizimi i Fondeve të Programit**

*në mijë lekë*

Buxheti fillestar i akorduar në zbatim të Ligjit Nr.137, datë 16.12.2020 “Për buxhetin e vitit 2021”, për Institutin e Mjekësisë Ligjore është **153,800,000 lekë**, me shkresën nr.1381/15, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë **200,000 lekë**. Me Aktin Normativ nr.26, datë 22.06.2021 “Për disa ndryshime dhe shtesa në ligjin nr.137, datë 16.12.2020 ‘Për buxhetin e vitit 2021’ të ndryshuar”, janë pakësuar 10,300,000 lekë shpenzime personeli. Buxheti i rishikuar për këtë program është **145,700,000** lekë.

Realizimi i shpenzimeve të personelit në masën **81 %,** në Shërbimin e Provës, vjen për shkak të vendeve vakante. Për periudhën raportuese në Shërbimin e Provës janë 13 vende vakant. Realizimi i shpenzimeve operative në masën **57%,** vjen për shkak të mosrealizimit të procedurave të prokurimit për blerjet me vlerë të vogël, si blerje materiale pastrimi dhe dezinfektimi, kancelari, tonera dhe disinfektin ambjenti dhe mirëmbajtjen e Sistemit të Shërbimit të Provës, tw cilat do të realizohen gjatë vitit 2021. Për 8-mujorin e vitit 2021, është shpenzuar fondi i vecantë për dhënie ndihme në shumën **60,000 lekë**. Fondet e parashikuara për transfertat me jashtë për periudhën raportuese, janë realizuar **100%.**

Shërbimi i Provës për vitin 2021 ka parashikuar të realizojë 4 produkte;

Produkti ***“Persona të mbikqyrur me dënime alternative (meshkuj)”*** është realizuar **100%,** nga **8,358** personameshkuj të mbikqyrur me dënime alternative, të parashikuar për 8-mujorin e vitit 2021, janë mbikqyrur **8,358**, kjo për shkak të numrit të lartë të vendimeve të dhëna.

Produkti ***“Persona të dënuar të mbikqyrur me pajisje elektronike”*** nuk është realizuar për shkak të problemeve teknike që kanë pajisjet elektronike, pasi është zgjidhur nga Ministria e Drejtësisë, kontrata nr.6473, datë 19.09.2019 me operatorin “Ratech”, për të cilën nga ana e Ministrisë së Drejtësisë është proceduar në rrugë gjyqësore. Ky proces ka përfunduar nga Gjykata e Shkallës së Parë me vendim në favor të Ministrisë së Drejtësisë, ndërkohë çështja është apeluar në Gjykatën e Apelit Tiranë.

Produkti ***“Gra të dënuara me dënime alternative të përfshira në programin e riintegrimit”*** është realizuar **100%**, ose nga 429 raste gra të dënuara me dënime alternative të përfshira në programin e riintegrimit, janë realizuar 429 raste. Në realizimin e këtij treguesi, ka ndikuar numri i vendimeve gjyqësore të dhëna për grate në proces riintegrimi.

Produkti ***“Të mitur të mbikqyrur nga Shërbimi i Provës”*** është realizuar **100%,** ose nga 418 të mitur të parashikuar për mbikqyrje nga Sherbimi i Provës, janë mbikqyrur 418.

Me fondet e alokuara për shpenzimet kapitale janë planifikuar 2 projekte si më poshtë:

1. Për projektin “Blerje pajisje zyre”, janë në process prokurimi nga Drejtoria e Përgjithshme e Shërbimit të Provës.
2. Për projektin “Blerje pajisje elektronike” procedurat e prokurimit po kryhen nga Agjencia Kombëtare e Shoqërisë së Informacionit.